Debate: Digital Services Act - Digital Markets Act
Date: MONDAY, 4 JULY 2022
Speaker: Christel Schaldemose
Country: Germany
Language: DA

Alt for længe har der været alt for få regler i vores onlineverden. Det digitale har udviklet sig lidt til et vildt vesten, hvor de største spillere bestemmer spillereglerne. Men med DSA'en er der en ny sherif i byen. Nu tæmmer vi techgiganterne, giver brugerne bedre rettigheder og passer på vores demokrati. Vi åbner algoritmernes sorte boks, så vi kan kigge ind i motoren på platformenes pengemaskine. Fremover bliver det et krav, at de største platforme skal risikovurdere deres algoritmer. Spreder algoritmen ulovligt indhold? Fremmer den spiseforstyrrelser og selvskade? Promoverer den desinformation og konspirationsteorier? Hvis der er risiko for, at det her påvirker os negativt, så skal platformene rette op på problemet, ligesom de skal give adgang til deres algoritmer til myndigheder, til EU-Kommissionen samt til forskere og NGO’er, så de kan være med til at kigge techgiganterne over skulderen.  Vi kræver, at platformene tager ansvar for deres algoritmer. Algoritmer og ikke bare neutrale matematiske formler. De er designet til at holde os engageret på platformen så lang tid som muligt. Det er en central del af platformens pengemodel. Jo længere vi er online, jo mere data indsamler platformene om os, og jo flere penge kan de tjene på at målrette reklamer til os. Nu tager vi et opgør med platformens forretningsmodel. De må godt tjene penge, men ikke på bekostning af vores sundhed eller vores samfundsmodel. Først og fremmest forbyder vi målrettede reklamer til børn og mindreårige baseret på deres personlige data. Platformene skal ikke have et økonomisk incitament til at indsamle massive mængder af data om vores børn og unge og potentielt sælge dem videre. Og ved at lave det her forbud, så gør vi det faktisk tryggere at være barn og ung på nettet, og det giver også mere ro i maven til os forældre.  Dernæst så forbyder vi, at platformene bruger følsomme oplysninger om brugerne uanset alder til at målrette til reklamer. Og vi forbyder Dark patterns, der manipulerer os til at træffe bestemte valg i diverse dialogbokse. Og nu får platformenes pengemaskine vigepligt for demokratiet. Demokratiet skal sætte rammerne for techgiganterne, ikke omvendt. Det gælder også vores onlinemarkedspladser. I dag er det alt for nemt at klikke ulovlige og farlige produkter ned i den virtuelle indkøbskurv. Det undergraver forbrugerbeskyttelsen og produktsikkerheden og derfor er glad for, at vi er kommet tættere på at ligestille onlinehandel med offlinehandel. Fremover skal onlinemarkedspladserne blandt andet kende deres sælgere, og de skal lave stikprøvekontrol af de varer, der bliver tilbudt på platformen, hvor varerne skal holdes op imod eksisterende databaser og ulovlige produkter. Det er ikke nogen hemmelighed, at jeg gerne ville have gået længere selv, men jeg synes, vi tager et godt første skridt her.  Og nu vil jeg så skifte til engelsk. I would like to thank all the colleagues who made this new legislation possible. Thanks to all my shadow rapporteurs and all the associated committees for the cooperation, and a big thanks to the EU Commission and also to the French Presidency for a fruitful and constructive negotiation. It was not always easy, but I do believe that we can all be proud of the outcome. And finally, I would also like to thank our very hard—working and dedicated staff, and especially Mathias, Alexandra and Atanaska for their hard work. They’ve been working night and day to help us make this legislation possible. With the DSA, we will create a safer, a fairer and a more transparent online environment. We take back control from the tech giants and we establish a level playing field for businesses. I think that we can all be very proud of the agreement, and I do hope that a big majority here tomorrow will vote in favour of the DSA. With that, we have made history and we will make the online world much more safe.